উইলফ্রেড ফার্গুসন
উইলফ্রেড ফার্গুসন (ইংরেজি: Wilfred Ferguson; জন্ম: ১৪ ডিসেম্বর, ১৯১৭ - মৃত্যু: ২৩ ফেব্রুয়ারি, ১৯৬১) ত্রিনিদাদ ও টোবাগোর লংডেনভিল এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৪ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ ডানহাতে লেগ ব্রেক বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন উইল্ফ ফার্গুসন নামে পরিচিত উইলফ্রেড ফার্গুসন।